
	2015 m. lapkričio 25 d. įvyko Pasipriešinimo okupaciniams režimams dalyvių ir nuo okupacijų nukentėjusių asmenų teisių ir reikalų komisijos posėdis, kuriame buvo svarstomi Lietuvos gyventojų genocido ir rezistencijos tyrimo centro įstatymo 5 straipsnio papildymo įstatymo Nr. XI-962 2 straipsnio pakeitimo įstatymo projekto (Nr. XIIP-3212). Po Lietuvos gyventojų genocido ir rezistencijos tyrimo centro ir Valstybės saugumo departamento atstovų pateiktos informacijos buvo priimtas sprendimas nepritarti Lietuvos Respublikos Lietuvos gyventojų genocido ir rezistencijos tyrimo centro įstatymo 5 straipsnio papildymo įstatymo Nr. XI-962 2 straipsnio pakeitimo įstatymo projektui (Nr. XIIP-3212) ir Lietuvos Respublikos asmenų, slapta bendradarbiavusių su buvusios SSRS specialiosiomis tarnybomis, registracijos, prisipažinimo, įskaitos ir prisipažinusiųjų apsaugos įstatymo Nr. VIII-1436  5 straipsnio pakeitimo įstatymo projektui (Nr. XIIP-3213).	
[bookmark: _GoBack]	Posėdyje Lietuvos Respublikos Vyriausybės vicekancleris Rimantas Vaitkus informavo, kad Lietuvos Respublikos Vyriausybėje buvo sudaryta darbo grupė sušaudytų buvusių Lietuvos Respublikos ministrų atminimo įamžinimui. Dalis tikslų buvo įgyvendinta. 2014 m. padaryta kilnojamoji paroda „12-asis kilometras“ apie Sverdlovske sušaudytus ministrus. 2015 m. gruodžio mėnesį bus išleista knyga, skirta 8 ministrų atminimo įamžinimui. Finansavimo šaltinis yra – istorinės atminties puoselėjimo programa. Lietuvos gyventojų genocido ir rezistencijos tyrimo centro (LGGRTC) Memorialinio departamento direktorė Gintarė Jakubonienė pasiūlė visiems sušaudytiems buvusiems Lietuvos Respublikos ministrams suprojektuoti vieną atminimo lentą prie buvusio Lietuvos Respublikos Vyriausybės pastato. LGGRTC yra suprojektavęs tipinę atminimo lentą, skirtą represuotų tarnautojų atminimui įamžinti. Dabartinėse ministerijose yra pakabinti buvusių ministrų portretai. Būtų galima papildyti tik jų biografijas. Lietuvos gyventojų genocido ir rezistencijos tyrimo centras įsipareigoja koordinuoti sušaudytų buvusių Lietuvos Respublikos ministrų atminimo įamžinimą.
	Komisijos pirmininkas Vytautas Saulis informavo, kad šioje Seimo rudens sesijoje buvo priimtas Lietuvos Respublikos pasipriešinimo 1940–1990 metų okupacijoms dalyvių teisinio statuso įstatymo 3 ir 5 straipsnių pakeitimo ir papildymo įstatymo projektas  (XIIP-1007). Įvyko  Lietuvos Respublikos valstybinių pensijų įstatymo Nr. I-730 3 ir 14 straipsnių pakeitimo įstatymo projekto (XIIP-1923) svarstymas. Buvo Lietuvos Respublikos asmenų, nukentėjusių nuo 1939–1990 metų okupacijų, teisinio statuso įstatymo Nr. VIII-342 71 straipsnio pakeitimo įstatymo projekto (XIIP-2030) pateikimas. Planuojama dar šioje Seimo rudens sesijoje sulaukti Lietuvos Respublikos asmenų, represuotų už pasipriešinimą okupaciniams režimams, teisių atkūrimo įstatymo pakeitimo įstatymo projekto (XIP-4440) pateikimo.

